பார்த்தசாரதி சுவாமி சந்நதிக்கு வலப்புறம் புஜங்க சயனத்தில், ஆதிசேஷ மஞ்சத்தில் சயனத் திருக்கோலத்தில் மந்நாதன் சேவை சாதிக்கிறார். இவருக்கு அருகிலேயே சக்கரவர்த்தித் திருமகனான ராமபிரான். ஆண்டாள் தன் சந்நதியில் அழகுற நின்றிருக்கிறாள். அவள் சந்நதிக்கு நேர் எதிரே மண்டப சுவரில் திருப்பாவை 30 பாடல்கள் தெலுங்கு மொழியிலும் எழுதப்பட்டு, கூடவே ஒவ்வொரு பாசுரத்துக்கும் ஓர் ஓவியம் காட்சியாய் உயிர் கொடுக்கிறது.